b'\n_START_ARTICLE_\nUnibersidad ng Freiburg\n_START_PARAGRAPH_\nAng Unibersidad ng Freiburg (kolokyal na\xc2\xa0Aleman: Uni Freiburg, opisyal na\xc2\xa0Albert-Ludwigs-Universit\xc3\xa4t Freiburg_NEWLINE_; Ingles: University of Freiburg), ay isang pampublikong\xc2\xa0unibersidad sa\xc2\xa0pananaliksik na matatagpuan sa Freiburg im Breisgau, Baden-W\xc3\xbcrttemberg, Alemanya. Ang unibersidad ay itinatag noong 1457 ng dinastiyang\xc2\xa0Habsburg\xc2\xa0bilang ang pangalawang unibersidad sa teritoryong\xc2\xa0Austrian-Habsburg pagkatapos ng Unibersidad ng Vienna. Ngayon, ang Freiburg ay kinikilala bilang ang ikalimang pinakamatandang unibersidad sa Alemanya, na may mahabang tradisyon ng pagtuturo sa humanidades, agham panlipunan at natural na agham. Ang unibersidad ay binubuo ng 11 fakultad\xc2\xa0at nang-aakit ng mga mag-aaral mula sa buong Alemanya pati na rin sa higit 120 iba pang bansa. Ang mga banyagang mag-aaral ay bumubuo sa 16% ng kabuuang mga mag-aaral._NEWLINE_Ang Unibersidad ng Freiburg ay may kaugnayan sa mga personalidad gaya nina Martin Heidegger, Hannah Arendt, Rudolf Carnap, David Daube, Johann Eck, Hans-Georg Gadamer, Friedrich Hayek, Edmund Husserl, Friedrich Meinecke, Max Weber, Paul Uhlenhuth at Ernst Zermelo. Merong\xc2\xa019 Nobel laureates na konektado ng unibersidad at 15 akademiko ay pinarangalan ng pinakamataas na premyo sa pananaliksik ng bansa, ang Gottfried Wilhelm Leibniz Prize, habang nagtatrabaho sa unibersidad.'